**ПРЕДШКОЛСКА УСТАНОВА БАБУШНИЦА**

**Седме бригаде** 18**; 18330 Бабушница ПРЕДШКОЛСКА УСТАНОВЕ**

**Ж.р. 840-99661-02; PIB:100324803 „ДЕЧЈА РАДОСТ“ БАБУШНИЦА**

**E-mail:sekretar.vrticbb@gmail.com**

**pubabusnica@mts.rs; Tel. 010/385-202 Директор, ГОРАН СТАНКОВИЋ**

На основу члана 63. Статута ПУ „Дечја радост“ Бабушница (бр. 83-4/2016 и 800-4/2016) као и на основу Правилника о ближим условима за утврђивање приоритета за упис деце у предшколску установу, број 110-00-74/2011-07 од 6.6,2011. године, донетим од стране Министра просвете, а у складу са Законом о основама образовања и васпитања, Управни одбор ПУ „Дечја радост“ Бабушница, на седници одржаној дана 27.02.2017. године, доноси следећи

**ПРАВИЛНИК**

**о начину, критеријумима и поступку пријема**

**деце у ПУ „Дечја радост“ у Бабушници**

**Члан 1.**

Овим правилником прописују се ближи услови о начину, критеријумима и поступку за пријем деце у Предшколску установу „Дечја радост“ Бабушница, у даљем тексту: Установа.

**Члан 2.**

Установа у складу са својим могућностима и исказаним потребама породица за различитим програмима предшколског васпитања и образовања, на захтев родитеља, односно старатеља, врши упис деце предшколског узраста, према следећим критеријумима за утврђивање приоритета за упис:

1. **деца из друштвено осетљивих група (40 бодова):**

* деца жртве насиља у породици
* деца из породица која користе неки облик социјалне заштите и деца без родитељског старања
* деца самохраних родитеља
* деца из социјално нестимулативних средина
* деца са сметњама у психо-физичком развоју
* деца из породице у којој је дете које је тешко оболело или има сметње у психо-физичком развоју
* деца тешко оболелих родитеља, односно члана уже породице
* деца чији су родитељи ратни, војни инвалиди или имају статус расељеног или прогнаног лица
* деца предложена од стране Центра за социјални рад
* деца из средина у којима је услед породичних и других животних околности угрожено здравље, безбедност и развој

1. **деца чија су оба родитеља запослена или чији су родитељи редовни студенти (30 бодова)**
2. **деца чији је један родитељ запослен или чији је један родитељ редовни студент (20 бодова)**
3. **деца која имају статус трећег и сваког наредног детета у породици (3 бода)**
4. **деца чија су браћа или сестре уписани у исту предшколску установу (2 бода)**
5. **деца која су већ похађала програм у установи (1 бод)**
6. **остала деца (15 бодова).**

Сва деца која испуњавају основне услове за упис имају минимум 15 бодова.

**Члан 3.**

У случају да се појави више деце са истим бројем бодова, предност ће имати старија деца.

**Члан 4.**

Одлуку о расписивању конкурса за упис деце, доноси Управни одбор за период април-мај сваке школске године. Одлука мора да садржи рок за подношење пријава за упис деце, као групе васпитно образовног рада у које деца могу бити уписана, начин подношења пријаве и место пријаве.

Листа слободних места, као и пријава за упис и целокупна документација морају бити истакнути јавно на сајту Установе.

**Члан 5.**

Комисију за пријем деце образује одлуком УО ПУ „Дечја радост“ Бабушница за сваку школску годину. Комисија се састоји од председника и минимум три члана. По завршеном раду, Комисија ће поднети писани извештај директору установе и органу управљања.

**Члан 6.**

Комисија је дужна да у року од 15 дана од дана истека рока за подношење пријава за упис деце, истакне званичне листе уписане деце и да их објави на сајту Установе и на огласној табли Установе.

**Члан 7.**

Овај Правилник ступа на снагу осам дана од дана објављивања на огласној табли Установе.

**Број 101-6/2017 од 27.02.2017. године**

**УПРАВНИ ОДБОР ПРЕДШКОЛСКЕ УСТАНОВЕ „ДЕЧЈА РАДОСТ“ БАБУШНИЦА**

*За ПУ “Дечја радост“ Бабушница,*

***председник УО, Душица Јовановић***

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(печат и потпис лица одговорног за заступање)*